મોરબીમાં કેરીની સીઝન શરૃ થતાની સાથે નફાખોરો વધુ નફો રળી લેવાની લહાયમાં જનઆરોગ્યની પરવા કર્યા વગર દુકાનોમાં કે ગોડાઉનોમાં કેલ્સીયમ કાર્બાઈડ, ચાઈનીઝ ઈથોલીન પાવડર, ખેતીવાડીમાં વપરાતા ઈથેપોન સોલ્યુશન ફુવારા મારીને કેરીને પકવતા હોવાનો સંદેશમાં વિગતવાર અહેવાલ પ્રસિધ્ધ થતાની સાથે તંત્ર હરકતમાં આવ્યું હતું અને અધિક કલેકટરે ઝેરી કેરીને વેચાણ પર પ્રતીબંધ ફરમાવતું જાહેરનામું બહાર પાડી મોરબી જિલ્લાના નગરપાલીકા અને ગ્રામ્ય વિસ્તારોમાં ગ્રા. પં. ને ઝેરી કેરીનુ વેચાણ કરતા લોકો પર તુટી પડવાનો આદેશ આપ્યો હતો.